MATERIALE TEXTILE INTELIGENTE CU APLICATII IN MEDICINA ALEXANDRA-IOANA DUNCA SECTIA: IPOB, M2 1 INTRODUCERE Inovatia în domeniul materialelor textile a atins, în ultimii ani, cote nebanuite de cei mai multi dintre noi Într-o perioada relativ scurta, respectiv în ultimii 50 de ani, industria de textile si îmbracaminte a suferit schimbari revolutionare având parte de cele mai remarcabile inovatii Nu este vorba numai de textilele performante, cu destinatii multi-functionale (îmbracaminte, protectia mediului, geotextile etc ) sau de cele cu proprietati deosebite (antibalistice, protectie chimica, biologica etc ), considerate sisteme pasive, ci despre materiale sau structuri inteligente care "simt" si reactioneaza la stimuli externi de natura mecanica, termica, chimica, magnetica s a Ele sunt sisteme complexe proiectate prin combinarea într-un mod inteligent a tehnologiilor textile avansate si tehnologia informatiei si electronicii Rezultatele cercetarilor stiintifice si tehnologice de înalt nivel vor genera noi cunostinte necesare pentru a da posibilitatea ca industria textila sa faca trecerea de la o industrie bazata pe resurse la o industrie bazata cunoastere, de la cantitate la calitate, de la productia de masa la productia la comanda, de la produse si servicii "materiale si tangibile" la cele "intangibile" cu valoare adaugata ridicata, de la strategii care vizeaza cresterile cantitative la cele inovative Aceste schimbari vor conduce, în mod evident, la o noua industrie textila, unde stiinta este factorul determinant Dezvoltarea unor tehnologii pentru textilele inteligente implica eforturi care au în vedere o serie de aspecte, cum sunt: • complexitatea produselor ca urmare a combinatiei dintre componentele "high-tech" si materialele textile; • multidisciplinaritatea tehnologiilor implicate; • dificultatile legate de producerea la scara industriala; • produsele trebuie sa fie rezistente la purtare si la tratamentele de întretinere (curatare); • produsele nu trebuie sa afecteze confortul; • elaborarea de noi tehnici de masurare si standardizare a lor; • asigurarea protectiei rezultatelor în mod adecvat, în armonie cu diseminarea lor; • asigurarea un "training" adecvat al utilizatorilor 2 MATERIALE INTELIGENTE Conceptul de materiale inteligente (engl "smart materials") a aparut în 1989 în Japonia fiind folosit pentru a defini materiale care prezinta un comportament dinamic, modificându-si proprietatile sub actiunea unui factor extern (fig 1) Materialele inteligente încorporeaza caracteristicile de adaptabilitate si de multifunctionalitate, fiind capabile sa prelucreze informatiile, utilizând exclusiv caracteristicile intrinseci ale materialelor Fig 1 Comportamentul dinamic al materialelor inteligente Notiunea de material inteligent poate fi extinsa la un nivel mai înalt de inteligenta artificiala, prin încorporarea unei "functii de învatare" Rezulta un material foarte inteligent care poate detecta variatiile mediului si-si poate modifica caracteristicile proprii astfel încât sa controleze variatiile care au generat aceasta modificare S-au dezvoltat, astfel, notiunile de "inteligenta pasiva" (care permite doar reactia la mediu) si de "inteligenta activa" (care reactioneaza la constrângeri mecanice, termice sau electrice exterioare, ajustându-si caracteristicile printr-un sistem de feed-back) Materialele textile inteligente pot fi caracterizate ca fiind structuri textile capabile sa sesizeze stimuli externi, sa reactioneze si sa se adapteze la acesti stimuli având functionalitati integrate în structura Materialele textile inteligente (MTI) pot "gândi" si modifica (adapta) proprietatile conform conditiilor externe Între altele, aceste materiale pot: • sa-si schimbe culoarea; • sa genereze si sa transfere caldura utilizând curentul electric sau modificarea de faza; • sa fie folosite ca senzori, sensibili la modificarile de temperatura din mediu sau din corpul uman; • sa memoreze forme si sa revina la forma anterioara, în general sub actiunea caldurii În prezent materialele textile inteligente pot fi împartite în urmatoarele patru grupe: • materiale care memoreaza forma - materiale SMM (Shape Memory Materials); • materiale care îsi modifica faza - materiale PCM (Phase Change Materials); • materiale textile capabile sa-si modifice culoarea - materiale cromice; • materiale textile cu proprietati electrice speciale - materiale conductive Din multitudinea de materiale si structuri inteligente, structurile textile inteligente se remarca printr-un numar mare de avantaje care le fac unice în privinta unor aspecte: • sunt omniprezente si familiare; • sunt usor de utilizat si întretinut; • au un contact pe suprafata mare cu corpul; • au functii estetice; • au o versatilitate crescuta, tinând cont de materia prima, structura, forma, tehnologii de fabricare etc ; • pot fi realizate la comanda; Aceste aspecte ar putea sa constituie o deschidere catre noi aplicatii care nu erau posibile anterior, în special în domeniul monitorizarii starii purtatorului si tratamentelor medicale Astfel, materialele textile care se pot afla în contact permanent sau de lunga durata cu pielea, fara pericol de iritare, pot fi utilizate în cazul monitorizarii copiilor într-un mod discret si natural ca si a persoanelor în vârsta pentru care discretia si aspectele estetice sunt importante Textilele inteligente vor avea succes pe termen lung numai daca senzorii si componentele asociate sunt integrate în totalitate în produs Aceasta reprezinta o mare provocare deoarece, pe lânga aspecte tehnice, concepte, materiale, structuri si tratamente, trebuie avuta în vedere, în primul rând, adecvanta produsului la domeniul de utilizare, în sau ca material textil 3 SENZORI TEXTILI Senzorii (captatorii) sunt sisteme de detectie ce traduc modificarile mediului prin emiterea unor semnale cu ajutorul carora este descrisa starea structurii si a sistemului material Unei structuri i se pot atasa sau îi pot fi încorporati senzori externi Utilizarea senzorilor în cazul materialelor textile confera acestora atributul de materiale textile inteligente iar unul din domeniile în care îsi gasesc utilizare aceste materiale este cel medical De data mai recenta pentru utilizarea în sistemul sanitar, sunt sistemele inteligente complexe obtinute prin integrarea unor senzorii textili în produsele de îmbracaminte care pot servi la monitorizarea semnelor vitale si a pozitiei sau miscarilor corpului, masurarea / înregistrarea, unor parametri, cum sunt: temperatura; semnele vitale ale inimii (cardiograma) sau creierului (encefalograma); sunetele emise de inima, plamâni, sistemul digestiv, articulatii; ultrasunetele (care pot caracteriza fluxul sanguin); parametri biologici sau chimici; miscarea (prin respiratie sau miscare propriu-zisa); presiunea (presiunea arteriala); radiatiile; mirosurile, transpiratia; parametrii mecanici si electrici ai pielii etc O parte din parametrii mentionati sunt utilizati de foarte multa vreme în investigarea starii de sanatate în timp ce altii au fost explorati foarte putin sau chiar de loc Cei mai investigati bio-parametri prin utilizarea senzorilor textili se refera la cardiograma, ritm respirator, miscare, temperatura, presiune arteriala Avantajul utilizarii îmbracamintei cu senzori pentru obtinerea acestor date, în comparatie cu utilizarea aparaturii medicale specifice, este ca îmbracamintea poate fi purtata un timp îndelungat fara a crea disconfort pe toata durata investigatiilor iar contactul produsului cu pielea pe o arie larga da posibilitatea monitorizarii în diferite zone ale corpului Astfel, acest tip de îmbracaminte cu senzori poate reprezenta o alternativa la aparatura medicala conventionala existenta în mediile sanitare actuale Au fost realizate astfel de produse de îmbracaminte destinate masurarii diferitilor parametri vitali dar acestea folosesc senzori conventionali integrati în produs Realizarea senzorilor textili si integrarea lor în sisteme textile inteligente, sub forma unor produse de îmbracaminte, reprezinta rezultatele mai multor proiecte de cercetare recente care au în vedere utilizarea lor la masurarea ritmului cardiac si înregistrarea cardiogramei pe baza biosemnalelor precum si a ritmului respirator pe baza miscarilor toracelui Senzorii textili pot fi obtinuti prin tricotare sau tesere din fire speciale cu proprietati electrice, cum sunt: firele metalice; fire metalice cu continut de fibre conductive în amestec cu fibre naturale sau sintetice; fire cu continut de fibre electroconductive si altele Cercetari recente în domeniul realizarii si utilizarii unor electrozi textili pentru înregistrarea electrocardiogramei pe o perioada de timp mai îndelungata au fost facute la Universitatea din Linköping (Suedia), Facultatea de Inginerie Biomedicala Pentru aceste cercetari s-au realizat electrozi textili obtinuti prin tesere si prin tricotare, din trei categorii de fire fiecare, respectiv din fire: A - otel 100%; B - 20% otel si 80% poliester; C - fire de cupru placat cu argint acoperite cu poliester Cele mai bune rezultate le-au dat electrozii obtinuti prin tricotare din firele din categoria B deoarece pe de o parte, structura, fiind realizata din fire cu o componenta textila importanta, asigura confortul la purtare iar, pe de alta parte, având conductivitatea necesara, permite preluarea informatiilor sub forma electrocardiogramei Cele mai recente realizari în domeniul utilizarii senzorilor textili, cu referire la produse de îmbracaminte, au aplicatii în medicina, sport, aeronautica, armata fiind rezultatele unor proiecte de cercetare internationale cunoscute sub diferite nume: Intellitex, Wealthy, MyHeart, Biotex, Mamagoose a) Costumul IntelliTex Unul dintre produsele de îmbracaminte inteligente prevazute cu senzori textili s-a obtinut în cadrul proiectului "Intellitex" desfasurat la Universitatea din Gent (Belgia) prin colaborarea dintre specialisti în textile, electronica si pediatrie, si a avut ca finalitate costumul "Intellitex" pentru monitorizarea pe termen lung a copiilor Materialul textil, care este o structura tricotata, înglobeaza senzorii si actioneaza ca un purtator de semnal Senzorii au fost proiectati sa monitorizeze ritmul cardiac, electrocardiograma si respiratia Acesti biosenzori au fost denumiti "textrode" si reprezinta zonele distincte tricotate într-o structura intarsia, fiind realizati din fibre de otel (fig 2) a) Electrod tricotat b) Textrode (3cm x 3cm) Fig 2 Senzori textili tricotati Tehnica de tricotare intarsia face ca încorporarea lor în costum sa conduca la un contact corespunzator cu pielea încât semnalele pot fi preluate direct, fara a fi necesara utilizarea electrogelului De asemenea, costumul este considerat confortabil, nesuparator, sigur, purtabil si cu posibilitati de întretinere (spalare) În fig 3 este prezentat detaliul de spate al costumului IntelliTex pe partea exterioara si interioara, fiind vizibila plasarea electrozilor, interconexiunilor si a antenei de transmitere a semnalelor Metoda conventionala de înregistrare a cardiogramei se bazeaza pe utilizarea unor electrozi plasati pe piele în diferite pozitii pe suprafata corpului si a gelurilor electroconductive necesare pentru îmbunatatirea contactului dintre electrozi si piele, dar care, la o monitorizare de lunga durata (ex 24 de ore) prezinta dezavantajul ca irita pielea În cazul costumului inteligent locul electrozilor a fost luat de structurile textile conductive tricotate din fibre conductive de otel si elimina utilizarea electrogelului Neutilizarea electrogelului conduce la obtinerea unor semnale însotite de "zgomote" înregistrate pe cardiograme dar, ele sunt suficient de clare pentru a se obtine informatiile necesare a) Aspectul exterior b) Aspectul interior Fig 3 Elemente de detaliu ale costumului IntelliTex Rezultatele cercetarilor au aratat ca si structura textila în sine, în care este înglobat electrodul, constituie un parametru important La schimbarea structurii, sau la modificarea parametrilor de structura datorita deformarii în timpul purtarii, contactul cu suprafata pielii variaza Dintre structurile textile, ca suport textil pentru senzorii textili, se prefera cele tricotate datorita elasticitatii lor care permite o buna fixare a produsului pe corp Controlul asupra ritmului respiratiei se poate obtine în urma deformarii produsului îmbracat, datorita dilatarii sau contractiei toracelui, la baza masuratorilor aflându-se biosenzorii textili de deformatie O structura textila, cum este cea tricotata, se comporta ca o retea complexa de trasee conductive, cu numeroase puncte de contact În timpul deformatiei unei astfel de structuri are loc modificarea punctelor de contact, alungirea fibrelor si scaderea sectiunii lor transversale Numarul de puncte de contact se modifica drastic chiar la alungiri reduse ale structurii Cresterea numarului de puncte de contact determina scaderea rezistentei electrice a structurii, în timp ce alungirea fibrelor si reducerea sectiunii lor transversale determina cresterea rezistentei electrice Astfel, se poate spune ca variatia rezistentei electrice în timpul deformarii structurii textile depinde de caracteristicile ei structurale Acest comportament este specific structurilor cu proprietati piezorezistive, permitând utilizarea lor în calitate de senzori de deformatie Biosenzorul textil realizat în scopul monitorizarii respiratiei, numit RESPIBELT, este o structura tricotata sub forma unei centuri din fire textile, fire de otel si fire elastomere Lycra, care se plaseaza în jurul abdomenului sau toracelui copilului Firele elastomere Lycra confera elasticitatea necesara pentru fixarea pe corp În figura 4 este prezentat un detaliu al structurii senzorului "Respibelt" Fig 4 Structura tricotata din fire de otel si Lycra Costumul IntelliTex, în forma lui finala (fig 3), contine nu numai biosenzorii mentionati ci si interfata si circuitele necesare receptionarii, înregistrarii si transmiterii datelor Acestea trebuie sa aiba dimensiuni minime, localizare si un sistem de ermetizare care sa nu afecteze confortul si posibilitatile de întretinere Proiectul de cercetare IntelliTex a fost finalizat în 2004 iar prototipul costumului este supus testelor clinice În prezent, mai multe clinici si-au asumat raspunderea validarii acestor structuri textile inteligente în analizarea activitatii respiratorii si a activitatii inimii Astfel, acest tip de produse textile reprezinta deja o realitate, asteptându-se ca în curând sa se produca si variantele comerciale desi, privitor la efectele lor pe termen lung, mai sunt înca întrebari fara raspuns Ramân însa si unele probleme care mai trebuie rezolvate pentru ca aceste sisteme sa devina pe deplin functionale Acestea se refera, pe de o parte la variatia parametrilor pielii care sunt diferiti de la om la om, se modifica în timp si variaza pe zone diferite ale corpului De asemenea, o serie de probleme tin de structura textila care este deformabila, poate pierde contactul cu pielea, îsi modifica comportamentul pe termen lung, apar modificari în urma spalarii si altele b) Costumul "Mamagoose" Costumul "Mamagoose" este o realizare a companiei Verhaert Design & Development în colaborare cu laboratorul de fizica biomedicala a Universitatii din Bruxelles, acesta fiind destinat monitorizarii respiratiei nou-nascutilor fiind un sistem de alarma în scopul prevenirii mortii subite în timpul somnului Sistemul "Mamagoose" (fig 5 ) include pijamaua din tricot (tip body) care are integrati biosenzorii si o unitate electronica de captare si procesare a semnalelor Fig 5 Costumul "Mamagoose" Costumul se produce din tricot usor lavabil, într-o gama dimensionala corespunzatoare pentru trei marimi, iar senzorii, dintr-un material non-alergic Produsul este astfel proiectat încât senzorii integrati în produs sa-si mentina pozitia pe toata durata purtarii si monitorizarii Unitatea electronica conectata la senzori are doua componente: bateria si unitatea de memorare si procesare Procesorul este programat cu un algoritm de alarmare care, prin scanarea respiratiei detecteaza situatiile periculoase si emite un semnal de alarma Are o memorie selectiva, sistemul memorând datele dintr-o anumita perioada de timp înaintea si dupa aceasta alarma Interfata de utilizare este simpla iar parintii pot reseta ei însisi sistemul dupa producerea unei alarme Sistemul poate fi conectat la un calculator în vederea analizei si stocarii datelor Cu cât sunt colectate mai multe date, cu atât vor putea fi programate mai multe situatii echivalente unor alarme reale, micsorând numarul celor false Datele memorate sunt analizate de medicii pediatri pentru cercetarea sindromului mortii subite la nou-nascuti si transmise institutului de cercetare care asigura programarea unor noi situatii Cele trei marimi pentru care este proiectat si realizat acest costum sunt: S (pentru 0 - 4 luni), M (pentru 4 - 10 luni) si L (pentru 10 - 18 luni) El înglobeaza 5 senzori dintre care, doi sunt destinati monitorizarii respiratiei iar ceilalti trei, ritmului cardiac c) Costumul "Wealthy" Costumul WEALTHY este realizat în cadrul proiectului cu acelasi nume finantat de Uniunea Europeana prin Programul cadru 6, în 2005, condus Institutul Smartex din Italia Prin acest proiect, materiale textile inteligente de tipul fibrelor si firelor care sunt înzestrate cu o multitudine de proprietati electrofizice (conductibilitate, piezorezistivitate etc ), sunt integrate si utilizate ca elemente de baza la realizarea sistemului complex inteligent "Wealthy", pentru masurarea / monitorizarea parametrilor fiziologici ai purtatorului Acest costum inteligent este mai mult decât un sistem dotat cu senzori, el integrând si tehnologie informatica, dispozitive portabile de telecomunicatii si un sistem propriu de decizie Costumul poate ajuta la depistarea timpurie a unor afectiuni, la tratarea bolnavilor cu afectiuni cardiace cronice si chiar la salvarea vietii acestora, fiind dotat cu senzori care înregistreaza parametrii vitali ai celor care-l îmbraca si care este conectat la un centru de telemedicina Prin monitorizarea continua a celor care îl îmbraca, costumul poate fi deosebit de util si pentru persoanele care se afla în perioada de convalescenta în urma unei interventii chirurgicale majore (de exemplu un transplant) sau pentru cele care lucreaza în conditii de mediu solicitante sau în conditii de izolare Costumul este realizat din tricot elastic, fiind un produs mulat pe corp tip body, cu mâneci lungi, realizat prin tehnologia de tricotare "seamless" (fara cusaturi) pe masini circulare Santoni Este prevazut cu o serie de elemente care permit transmiterea datelor in timp real de la pacient la spital (Fig 6) Fig 6 Costumul Wealthy În interiorul costumului au fost integrati sase electrozi pentru electrocardiograma si patru pentru monitorizarea activitatii respiratorii În partea interna a electrozilor este aplicat un gel care faciliteaza transmisia semnalului catre piele Câteva fâsii sensibile la tractiune înregistreaza miscarile spatelui, ale membrelor superioare si inferioare, iar semnalele primite sunt transportate în interiorul tricoului, si apoi centralizate, printr-un cablu conectat la o unitate portabila (tip "computer palm") Aceasta, agatat de cureaua de la pantaloni ca un telefon mobil, înregistreaza, proceseaza si transmite biosemnalele la centrul de monitorizare prin intermediul unui sistem GPRS Sistemul Wealthy este o interfata electronica textila purtabila în care se gasesc senzori, electrozi, conexiuni, toate fiind structuri textile El înglobeaza tehnici de procesare si transmitere a semnalelor Senzorii, electrozii si conexiunile sunt realizate cu fire conductive si piezorezistive si sunt integrati în produs odata cu tricotarea produsului (în faza de tricotare) Acest sistem are capacitatea de a prelua si de a transmite simultan mai multe categorii de biosemnale care descriu activitatea inimii, a respiratiei si a miscarii purtatorului Este destinat monitorizarii pacientilor cu afectiuni cardiovasculare aflati în perioada de convalescenta Sistemul poate sa fie de ajutor si pentru persoanele active care sunt supuse la un efort fizic si psihic considerabil si/sau la riscuri majore datorate mediului de munca si profesiei d) Îmbracamintea biomedicala inteligenta "MyHeart" "MyHeart" este un proiect de cercetare finantat de Uniunea Europeana în cadrul Programului Cadru 6 care a avut ca obiectiv principal realizarea unui sistem integrat de monitorizare continua a semnelor vitale Este destinat în principal persoanelor cu afectiuni cardiovasculare de risc major, pe care le ajuta, printr-o îndrumare personalizata, sa evite atacurile de cord sau alte evenimente acute Sistemul a constat în integrarea unor senzori textili si non-textili precum si a unor componente electronice în îmbracamintea functionala fiind capabil sa proceseze datele în timpul purtarii, (si "la purtator") sa furnizeze diagnosticul, sa detecteze tendinte, evolutii si sa reactioneze la ele Combinatia dintre îmbracamintea functionala si componentele electronice integrate a condus la realizarea "îmbracamintii biomedicale inteligente" (Intelligent Biomedical Clothes - IBC) Îmbracamintea inteligenta este un sistem de monitorizare pe termen lung, non-invaziv, cu eficienta crescuta datorita facilitatilor de amplasare a senzorilor si a numarului crescut de zone de masurare pe care le ofera Deoarece senzorii pot fi integrati în produs într-un mod discret, impactul negativ asupra confortului în timpul purtarii este minimizat Totusi, marea provocare pe care o implica consta în cresterea calitatii semnalelor si a administrarii volumului mare de date rezultate ca urmare a contactului variabil dintre senzori si piele, a deplasarii lor, a localizarii, uneori imprecise, si a numarului mare de semnale receptionate La realizarea acestui sistem inteligent complex s-au avut în vedere cinci componente ce corespund tot atâtora domenii de aplicare: • componenta "CardioActive" - îmbunatatirea parametrilor activitatii fizice ca mijloc de prevenire a bolilor cardiace; • componenta "CardioBalance" - îmbunatatirea nutritiei si a dietei prin personalizarea acesteia; • componenta "CardioSleep" - îmbunatatirea somnului si relaxarii pe baza biofeedback-ului si a exercitiilor de relaxare personalizate; • componenta "CardioRelax" - îmbunatatirea solutiilor anti-stres, pe baza biofeedback-ului si a exercitiilor de relaxare specifice antistres; • componenta "CardioSafe" - diagnosticarea timpurie si prevenirea evenimentelor acute (infarct miocardic, stop cardiac, soc hipo/hiper glicemic si altele) prin analiza continua a semnelor vitale Pentru realizarea produselor MyHeart s-a apelat la tehnologia de tricotare "seamless" pe masini circulare de tricotat Santoni, electrozii fiind tricotati din fire din fibre metalice si fire cu proprietati bacteriostatice, ca fire de fond Câteva exemple de produse inteligente "MyHeart" sunt prezentate figura 7 Fig 7 Produse inteligente "MyHeart" 4 CONCLUZII Pentru industria textila, potentialul oferit de îmbinarea domeniului tehnologiilor textile cu cel al tehnologiei informatiei este imens, conferind noi valente produselor de îmbracaminte, atât celei uzuale cât si celei profesionale Desi cercetarile în acest domeniu se deruleaza de peste un deceniu, dezvoltarea la nivel industrial se afla înca în stadiu incipient Având aplicatii în majoritatea domeniilor de activitate, se poate spune ca textilele inteligente reprezinta implementarea tehnologiei de mâine în îmbracamintea de azi Integrarea tehnologiei informatiei în produsele vestimentare poate însemna începutul unei noi ere în atât în moda cât si pentru industria textila Dezvoltarea firelor "digitale" deschide noi oportunitati pentru o industrie a îmbracamintii "digitale" Aceasta noua generatie de produse de îmbracaminte inteligenta necesita inovatie din partea industriei confectiilor si ofera totodata un imens potential pentru noi domenii de cercetare si de afaceri Viitorul tehnologiei sistemelor computerizate purtabile depinde, nu numai de imaginatia designerilor, care sunt pusi în fata utilizarii noilor materiale textile, dar si de abilitatea realizatorilor acestor noi produse de a convinge producatorii industriali ca textilele inteligente în conjunctie cu aplicatiile lor inteligente, devin din ce in ce mai atractive pentru diferitii consumatori Domeniul calculatoarelor purtabile se afla înca la începuturile dezvoltarii desi cercetarile au început în urma cu aproape doua decenii Majoritatea realizarilor se afla în stadiu de prototip, piedicile în implementare fiind legate de costuri si de factorul uman Chiar si în aceste conditii, se considera ca acest domeniu prezinta un interes si potential din ce în ce mai ridicate pentru viitoare dezvoltari În deceniul urmator vom putea întâlni pe piata o gama larga de produse de îmbracaminte digitala O serie de companii, ca IBM, Levi, Philips, Nike, SensaTex, exploreaza deja aceasta posibilitate În Europa, firma Levi a testat deja pe piata jacheta muzicala realizata de MIT Media Lab Toate aceste realizari arata ca îmbracamintea inteligenta si sistemele computerizate purtabile sunt o certitudine, ca fac parte din prezentul, dar mai ales din viitorul nostru Ramâne de vazut ce rol vor avea acestea în viata noastra 6 BIBLIOGRAFIE "Directii noi de dezvoltare si management al calitatii in textile", Andrei Bertea, Demetra Bordeianu, Cecilia Sirghie 